नोएडा. नोएडा कोतवाली फेस-दो स्थित सेज इलाके में शुक्रवार को आग ने जमकर कहर बरपाया। कंपनी के पैकिंग डिपार्टमेंट से शुरू हुई आग ने देखते ही देखते पूरे कंपनी को अपने आगोश में ले लिया। इससे करोडों की कीमत का माल जलकर राख हो गया। सूचना मिलने के लगभग 45 मिनट बाद दमकल विभाग की गाडियां मौके पर पहुंची। गाडियों के मौके पर पहुंचने से पूर्व ही आग पूरे कंपनी को अपने चपेट में ले चुका थी। आग पर काबू पाने के लिए पूरे जनपद से दर्जनों दमकल की गाडियों को बुलाया गया।
पुलिस से मिली जानकारी के अनुसार, कोतवाली फेस-दो स्थित एनएसईजेड के प्लाट नंबर 76-77 में जशवीर की सारा ट्रांस नामक एक्सपोर्ट कंपनी है। बताया जा रहा है कि शुक्रवार शाम 5 बजे के करीब कंपनी के पैकिंग डिपार्टमेंट में लगे एक्जास्ट फैन में अचानक शार्ट शर्किट से आग लग गई। पैकिंग डिपार्टमेंट में पांच कंसाइनमेंट के माल रखे गए थे। देखते ही देखते पैकिंग डिपार्टमेंट में लगी आग से पूरी कंपनी धूं-धूं कर जलने लगी। किसी तरह कंपनी में काम करने वाले कर्मचारियों ने बाहर निकल कर अपनी जान बचाई और दमकल विभाग को आग की सूचना दी।
सूचना मिलने के बाद भी करीब 45 मिनट बाद दमकल की गाडियां मौके पर पहुंची। लेकिन आग इतनी ज्यादा थी कि मौके पर पहुंची गाडियां भी आग बुझाने में असफल रही। फौरन दमकल विभाग ने जनपद के सभी फायर स्टेशन से गाडियां बुला ली। लगभग 12 दमकल गाडियों की मदद से घंटों कडी मशक्कत के बाद आग पर काबू पाया गया। घटना के समय कंपनी मालिक जशवीर देश से बाहर यूएसए गए हुए हैं।
कंपनी मैनेजर भरत रावत का कहना है कि इस आग से कंपनी को लगभग 100 करोड का नुकसान हुआ है। कंपनी में पांच कंसाइनमेंट के माल पूरी तरह से तैयार थे, आग की घटना के बाद जलकर राख हो गए है।
आगे देखिए आग की विभीषिका की तस्वीरें...
hin_Deva hin_Deva hin_Deva hin_Deva hin_Deva